Blækket er knap nok er tørt, før kuglepennen igen findes frem til ny kontraktskrivning i Aalborg Pirates, som endnu en gang forstærker med en candier. Denne gang er det 26-årige Pierre-Olivier Morin, som med sin underskrift har bundet sig til næste sæson. Han kommer fra University of Québec-Trois-Rivières, hvor han har spillet i samme powerplaykæde som en anden af Pirates' seneste forstærkninger på holdet, nemlig 25-årige Martin Lefebvre. - Pierre-Olivier er en spiller, der kæmper godt for holdet og samtidig er en god leder, siger cheftræner Brandon Reid. Cheftræneren mener, at den 26-årige center kan bidrage med noget af det, Aalborg Pirates manglede i slutspillet. - Han er en stærk offensiv profil, en spiller der arbejder hårdere end modstanderen, men sandsynligvis også hårdere end sine egne holdkammerater, siger Brandon Reid. I sidste uge skrev Aalborg Pirates kontrakt med canadiske Oliver Hinse, og ugen før offentliggjorde holdet, at også amerikanske Clay Andersen og canadiske Martin Lefebvre er med i næste sæson af MetalLigaen.

Opsummering:
Aalborg Pirates har skrevet kontrakt med 26-årige Pierre-Olivier Morin for den kommende sæson.